Държавен вестник, бр. 53, 2011 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  53
ти – частна държавна собственост, а министърът 
на труда и социалната политика – движими 
вещи – държавна собственост.
Г л а в а  в т о р а
УПРАВЛЕНИЕ НА ПРЕДПРИЯТИЕТО
Раздел I
Обща разпоредба
Чл. 10. Органи на управление на предпри­
ятието са:
1. министърът на труда и социалната по­
литика;
2. управителният съвет;
3. изпълнителният директор.
Раздел II
Министър на труда и социалната политика
Чл. 11. Министърът на труда и социалната 
политика:
1. упражнява правата на собственост на 
държавата в предприятието;
2. определя членовете на управителния 
съвет и изпълнителния директор и сключва 
и прекратява договорите за управление с тях;
3. пряко или чрез определено от него лице 
контролира дейността на предприятието, на 
управителния съвет и на изпълнителния ди­
ректор;
4. определя броя и седалищата на клонове­
те – териториални поделения на предприятието;
5. назначава одитор или одиторско предпри­
ятие за заверка на годишния финансов отчет 
и приема заверения годишен финансов отчет;
6. утвърждава годишната програма за дей­
ността и развитието на предприятието;
7. внася в комисията по чл. 31, ал. 2 ЗНЗ 
проектните предложения за дейностите, осигу­
ряващи изпълнението на публични задачи по 
чл. 60а, ал. 3 ЗНЗ, за одобряване и предлагане 
за финансиране и включване в Националния 
план за действие по заетостта;
8. утвърждава организационната структура 
на предприятието;
9. командирова със заповед изпълнителния 
директор и членовете на Управителния съвет; 
10. взема решения за разпореждане, бракува­
не или ликвидация на дълготрайни материални 
активи, както и за разпореждане, учредяване 
на вещни права и за отдаване под наем на 
недвижими имоти и движими вещи – частна 
държавна собственост, в съответствие с разпо­
редбите на Закона за държавната собственост 
и с Правилника за прилагане на Закона за 
държавната собственост.
Раздел III
Управителен съвет
Чл. 12. (1) Управителният съвет се състои 
от трима членове. 
(2) Управителният съвет избира измежду чле­
новете си председател и заместник-председател.
(3) За член на Управителния съвет може да 
бъде определен и държавен служител без право 
на възнаграждение в предприятието.
(4) В заседанията на Управителния съвет 
с право на съвещателен глас участват изпъл­
нителният директор, директорите на клонове 
и представител на посолството на Федерална 
република Германия.
Чл. 13. Не може да бъде член на управи­
телния съвет лице, което е:
1. осъждано на лишаване от свобода за 
умишлено престъпление от общ характер;
2. в йерархична връзка на ръководство и 
контрол със съпруг или съпруга, с лице, с което 
е във фактическо съжителство, с роднина по 
права линия до четвърта степен включително или 
по сватовство до четвърта степен включително;
3. едноличен търговец, неограничено от­
говорен съдружник в търговско дружество, 
управител, търговски пълномощник, търговски 
представител, прокурист, търговски посредник, 
ликвидатор или синдик, член на орган на уп­
равление или контрол на търговско дружество 
или кооперация;
4. било член на управителен или контро­
лен орган на юридическо лице, прекратено 
поради несъстоятелност през последните две 
години, предхождащи датата на решението за 
обявяване в несъстоятелност, ако са останали 
неудовлетворени кредитори.
Чл. 14. (1) Министърът на труда и социал­
ната политика сключва договор за управление 
с всеки от членовете на Управителния съвет 
за срок до 3 години.
(2) Договорът по ал. 1 може да бъде пре­
кратен предсрочно:
1. по взаимно съгласие;
2. при осъждане на лишаване от свобода 
с влязла в сила присъда за престъпление от 
общ характер;
3. при обективна невъзможност за изпъл­
нение на задълженията;
4. при смърт или поставяне под запрещение;
5. при съществено нарушаване или неизпъл­
нение на задълженията, предвидени в закона, 
правилника или в договора за възлагане на 
управлението;
6. с тримесечно предизвестие на всяка от 
страните по договора;
7. при възникване на някое от обстоятел­
ствата по чл. 13.
Чл. 15. Управителният съвет приема правила 
за работата си, които уреждат организацията и 
провеждането на заседанията и изпълнението 
на взетите решения.
Чл. 16. (1) Управителният съвет заседава 
най-малко веднъж на три месеца и се свиква 
от председателя, а в негово отсъствие – от 
заместник-председателя.